ła xe na miniserie tełevixiva de i Stati Unii de xenare bełego, produxesta da Steven Spielberg e Tom Hanks, insenbre a‘l network HBO. Ła miniserie ła xe ciapada da’l łibro de’l 1992 de’l stòrego Stephen Ambrose, che A‘l ga partesipà anca cofà consułente. Inte’l 2010 i stisi creadori de Band of Brothers i ga produxesto n’altra miniserie de 10 puntàe ciamada , insentrada so ła guera de’l Pasìfego. Ła miniserie ła xe tirà fora da na publegasion de Stephen Ambrose, autore de D-Day, el łibro da ndóe A i ga ciapà spunto par fare Saving Private Ryan , che de coeło A’l ga fato anca da consułente stòrego. Anbientada inte ła seconda guera mondiałe , ła miniserie ła parla de ła Easy Company de’l 2° Batajon, 506° Rejimento Fanti Paracadutisti, 101ª Divixion Aerioportada, de l’Exersito dei Stati Unii, da’l so adestramento a Camp Toccoa in Georgia a’l so dispiegamento so’l fronte europèo fin a ła fin de ła guera. In serte puntàe A se vede diversi tipi de mexi corasadi todeschi, che A no i xe mìa orixenałi, ma el fruto de un laoro de adatamento de altri mexi pì fàsiłi da catare, fato da i tècneghi de ła produsion. El Panxer VI Tiger I el xe stà tirà fora da un T34/85 sovìetego , el semovente Sturmgeschütx III el xe stà tirà fora da un FV-432APC ingrexe, el caciacari Jagdpanxer V Jagdpanther el xe stà tirà fora da un T-54/55 sovìetego; el semicingołà Sd.Kfx.251 el xe un OT-810 cecoxlovaco, somejante al modeło todescho, che A ghe xe stà dipinxesto sora łe fiancade łe croxi de fero. Band of Brothers el ga risevùo 19 nomination a i Emmy Award e ne ga vinti 6. In pì A’l ga vinto un Golden Globe come mejo miniserie o film par tełevixion e un premio de l’American Film Institute.